b'\n_START_ARTICLE_\nRigoroz\n_START_PARAGRAPH_\nRigor\xc3\xb3z (latinsko rigorosum) je strog ustni izpit ob zaklju\xc4\x8dku \xc5\xa1tudija na fakulteti, zlasti pravni, s katerim dobi kandidat doktorski naslov._NEWLINE_V Sloveniji je do sprejema zakona o visokem \xc5\xa1olstvu (1993) rigoroz ozna\xc4\x8deval doktorski izpit, ki ga je moral pred potrditvijo doktorske teme opraviti kandidat za potrditev naslova doktorja znanosti, \xc4\x8de ni imel pred tem akademske stopnje magistra, vendar je izpolnjeval druge pogoje: imel visoko\xc5\xa1olsko diplomo in zadostno \xc5\xa1tevilo objavljenih pomembnih raziskovalnih del za opravljanje doktorata znanosti.'